**Izglītības iestādes pašnovērtējuma ziņojums**

|  |  |
| --- | --- |
|  Salacgrīvā, 2021.gada 29.decembrī |   |
| (vieta, datums) |   |

Publiskojamā daļa

SASKAŅOTS

|  |
| --- |
| Limbažu novada domes priekšsēdētājs |
| (dokumenta saskaņotāja pilns amata nosaukums) |
|   |   |   Dagnis Straubergs |
| (paraksts)\* |   | (vārds, uzvārds) |
| Datums skatāms laika zīmogā  |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Taustiņinstrumentu spēle – Klavierspēle | 20V 212 01 1 |  | P - 11595 | 15.04.2015. | 53 | 52 |
| Taustiņinstrumentu spēle – Akordeona spēle | 20V 212 01 1 |  | P - 11596 | 15.04.2015. | 2 | 2 |
| Stīgu instrumentu spēle – Vijoļspēle | 20V 212 02 1 |  | P - 11531 | 15.04.2015. | 4 | 2 |
| Pūšaminstrumentu spēle – Flautas spēle | 20V 212 03 1 |  | P - 11597 | 15.04.2015. | 5 | 4 |
| Pūšaminstrumentu spēle – Klarnetes spēle | 20V 212 03 1 |  | P\_4019 | 04.09.2020. | 3 | 3 |
| Pūšaminstrumentu spēle – Saksofona spēle | 20V 212 03 1 |  | P - 11599 | 15.04.2015. | 4 | 4 |
| Pūšaminstrumentu spēle – Trompetes spēle | 20V 212 03 1 |  | P - 11600 | 15.04.2015. | 6 | 6 |
| Pūšaminstrumentu spēle – Trombona spēle | 20V 212 03 1 |  | P\_4020 | 04.09.2020. | 4 | 4 |
| Pūšaminstrumentu spēle – Eifonija spēle | 20V 212 03 1 |  | P - 11601 | 15.04.2015. | 3 | 2 |
| Sitaminstrumentu spēle | 20V 212 04 1 |  | P - 11602 | 15.04.2015. | 10 | 8 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 16 | Lai gan Salacgrīvas Mūzikas skolā visas mācību programmas ir nodrošinātas ar profesionālu pedagoģisko personālu, kur visiem ir normatīvajos aktos noteiktā nepieciešamā izglītību un profesionālā kvalifikācija, tomēr izaicinājumi ir vairāki: gandrīz 40% pedagogu ir piesaistīti no Rīgas. Lielākā daļa no tiem ir nodrošināti ar nelielu stundu skaitu, līdz ar to, arī ar mazu atalgojumu.Otrs izaicinājums ir skolā ilgstoši strādājoši pedagogi ( 40 un vairāk gadus), kuriem slodzes ir daudz lielākas un tas var radīt pārslodzi, tādēļ pedagogi ir izteikuši vēlmi savas slodzes samazināt, taču, ne pie esošās darba algas likmes. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | - |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | - |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

|  |  |  |  |
| --- | --- | --- | --- |
| **Pamatjoma** | **Plānotās prioritātes 2021./2022.mācību gads** | **Atbildīgais**  | **Sasniedzamie rezultāti** |
| 1. Mācību saturs
 | * Informāciju tehnoloģiju efektīvāka izmantošana mācību procesā;
* Pilnveidot un attīstīt kolektīvās muzicēšanas prasmes un tradīcijas skolā;
 | Direktore, priekšmeta pedagogs.Direktore, pedagogi.Direktore, pedagogi. | * Skolā iegādāti vēl 2 datoru komplekti ar papildus skandām. Tiek sniegts papildus atbalsts pedagogiem IT jomas apguvē. Par 30% ir palielinājusies IT izmantošana mācību procesā.
* Ir izveidots koris un orķestris, izglītojamajiem ir uzlabojušās gan vokālas, gan instrumentspēles prasmes.
 |
| 1. Mācīšana un mācīšanās
 | * Pedagogu digitālās pratības pilnveide;
* Veicināt pedagogu savstarpēju sadarbību un starppriekšmetu saiknes stiprināšanu.
 | Direktore, pedagogi.Direktore, nodaļu vadītāji. | * Ir organizētas vairākas apmācības pedagogiem par IT piedāvātajām iespējām mācību procesā. Dažādotas mācību metodes.
* Izglītojamie prot analizēt specialitātē uzdotos skaņdarbus, pielietojot mūzikas teorijā uzkrātās zināšanas. Pedagogu sanāksmēs regulāri tiek analizēti sasniegtie rezultāti.
* Pedagogu savstarpējo stundu hospitācija.
 |
| 1. Izglītojamo sasniegumi
 | * Turpināt pilnveidot izglītojamo sasniegumu vērtēšanas sistēmu izglītības iestādē.
 | Direktore, pedagogi. | * Tiek izstrādāti konkrēti kritēriji katram mācību pārbaudījumam, kuri tiek atspoguļoti E-klasē. Par 30% ir uzlabojusies vecāku un izglītojamo informētība un izpratne par skaņdarbu vērtēšanu.
 |
| 1. Atbalsts izglītojamiem
 | * Veikt izglītības iestādes absolventu turpmākās karjeras izvēles izpēti un apkopojumu;
* Izglītojamo vecāku līdzdalības paaugstināšana mācību procesā.
 | Direktore, direktores vietnieks izglītības jomā.Pedagogi. | * Ir izveidots absolventu turpmākās karjeras reģistrs, veikti secinājumi par karjeras izvēli.
* Vecākiem ir izpratne par mācību procesu mūzikas skolā. Tiek sniegts atbalsts bērniem, līdz ar to uzlabojas arī izglītojamo mācību rezultāti.
 |
| 1. Skolas vide
 | * Izglītības iestādes mācību telpu un apkārtējās vides labiekārtošana;
 | Direktore. | * Ir izveidots atsevišķs stāvlaukums pie Mūzikas un Mākslas skolām;
* Ar īpašiem griestu paneļiem ir uzlabota skaņas izolācija skolā.
 |
| 1. Skolas resursi
 | * Uzlabot un pilnveidot iestādes materiāltehnisko bāzi.
 |  Direktore | * Ir iegādāti jauni mūzikas instrument (saksofons, klarnete, flauta);
* Papildināti IT resursi.
 |
| 1. Skolas darba organizācija, vadība un kvalitātes nodrošināšana.
 | * Iekšējo normatīvo dokumentu pārvaldīšana un aktualizēšana;
* Izglītības iestādes ikgadējā pašvērtējuma ziņojuma sagatavošana, iesaistot iestādes darbiniekus, vecākus, izglītojamos, Skolas padomi.
 | Direktore | * Ir pārstrādātas mācību priekšmetu programmas, ieviesti kritēriji mācību sasniegumu vērtēšanas kārtībā, uzlabota vērtēšanas sistēma. Aktualizēti visi iekšējie normatīvie dokumenti.
* Aktualizēts jaunais Skolas padomes sastāvs.
* Sagatavots jaunais pašvērtējuma ziņojums.
 |

1. **Izglītības iestādes darbības pamatmērķi**
	1. Izglītības iestādes misija – nodrošināt iedzīvotājiem ( bērniem un jauniešiem) pieejamu, kvalitatīvu un uz radošumu vērstu profesionālās ievirzes izglītību mūzikā, radot vidi patriotiskas, brīvas, sabiedriski aktīvas, atbildīgas un radošas personības izaugsmei.
	2. Izglītības iestādes vīzija par izglītojamo – muzikāla, radoša, atbildīga un izglītota personība, kura piedalās mūzikas kultūras dzīves norisēs, atbilstoši savām spējām.
	3. Izglītības iestādes vērtības cilvēkcentrētā veidā – mūsdienīgums, profesionalitāte, pozitīva sadarbība un attieksme, radošums, droša un veselīga vide.
	4. 2020./2021.mācību gada darba prioritātes (mērķi/uzdevumi) un sasniegtie rezultāti:

|  |  |  |
| --- | --- | --- |
| **Skolas darbības jomas** | **Darbības prioritātes** | **Rezultāti** |
| 1. Mācību saturs
 | Licencēt jaunas izglītības programmas | 2020.gadā licencētas un akreditētas 2 jaunas izglītības programmas: *Klarnetes spēle* un *Trombona spēle.*   |
| Īstenot jaunas interešu izglītības programmas. | 2020.gadā tika izveidota jauna programma- *Izvēles instruments*. |
| 1. Mācīšana un mācīšanās
 | Paaugstināt un sekmēt izglītojamo motivāciju mācīties, uzlabot izglītojamo patstāvīgā darba kvalitāti.  | Ikdienas darbā, izmantojot informāciju tehnoloģijas, ir paplašinājusies mācību metožu daudzveidība. Līdz ar attālinātā mācību procesa sākšanos, instrumenta spēlē ir uzlabojusies patstāvīgā darba kvalitāte. Izglītojamie vairāk analizē pedagogam sūtāmo ierakstu kvalitāti, kas motivē mācīties un vingrināties vairāk.  |
| Informāciju tehnoloģiju izmantošana mācību procesā | Tiek veidoti *YouTube* kanāli, kur pedagogs ievieto vingrinājumus. Daudz interneta resursu tiek izmantoti mūzikas klausīšanās un analīzei. Attālinātā mācību procesa laikā tika izmantotas platformas *Zoom* piedāvātās iespējas.  |
| Vecākiem sniegtās informācijas kvalitātes uzlabošana | Vecākiem informācija par jaunumiem un norisēm skolā tiek sniegta skolvadības sistēmā *E-klase.* Operatīvākai saziņai katrs pedagogs ir izveidojis arī savu izglītojamo vecāku grupu vietnē *WhatsApp.* E-klasē vecākiem ir redzama informācija arī par izglītojamo sasniegumiem un mājas darbiem. |
| 1. Izglītojamo sasniegumi
 | Uzlabot izglītojamo sasniegumus ikdienas darbā mūzikas teorētiskajos priekšmetos. | Ir nostiprināta starppriekšmetu saikne mūzikas teorētiskajos priekšmetos un specialitātē. Tiek lietota vienota terminoloģija visos mācību priekšmetos, veicinot prasmju un zināšanu nostiprināšanu. Pārbaudes darbos ir izstrādāti kritēriji, kuri atspoguļoti sistēmā *E-klase* un ir redzami gan vecākiem, gan izglītojamajiem.  |
| Sekmēt izglītojamo dalību koncertos un veicināt to un citu muzikālu pasākumu apmeklēšanu. | Plānotie rezultāti netika sasniegti epidemioloģisko ierobežojumu dēļ. |
| Turpināt attīstīt un veicināt izglītojamo dalību dažāda mēroga konkursos, festivālos. | Epidemioloģisko ierobežojumu dēļ, dalība konkursos un festivālos 2020./2021.mācību gadā nenotika. |
| 1. Atbalsts audzēkņiem
 | Pilnveidot atbalsta sniegšanu karjeras izvēlē, motivējot audzēkņus mācības turpināt mūzikas vidējās profesionālās izglītības iestādēs. | Skolā ar koncertu un izglītojošu lekciju uzstājās skolas absolventi. Epidemioloģisko drošības apsvērumu dēļ, mērķis pilnībā netika realizēts. |
| Sniegt atbalstu mācībās ikvienam skolas izglītojamajam.  | Attālinātā mācību procesa laikā skolā tika sniegtas konsultācijas tiem izglītojamajiem, kuriem nepieciešams papildu atbalsts mācību vielas apguvē. Tāpat papildu tika strādāts ar talantīgajiem izglītojamajiem, kuri gatavojās mācībām nākamajā izglītības pakāpē.  |
| 1. Skolas vide
 | Skolas tēla veidošana un popularizēšana sabiedrībā. | Lai gan tika plānoti pasākumi skolā un novadā, kā arī piedalīties citu iestāžu rīkotajos pasākumos, tomēr epidemioloģiskās drošības apsvērumu dēļ šie pasākumi tika atcelti, tādēļ vairākas aktivitātes tika veidotas digitālajā vidē.  |
| Labiekārtot skolas pagalmu. | 2020./2021.gadā tika izveidota āra skatuvi un pabeigta pagalma labiekārtošanu. |
| 1. Skolas resursi
 | Papildināt instrumentāriju.Piesaistīt dažādu fondu līdzekļus jaunu mūzikas instrumentu iegādei. | Skolā ar Valsts kultūrkapitāla fonda un pašvaldības atbalstu ir iegādāts koncertinstruments- marimba. Sadarbībā ar biedrību *Mēs-sabiedrībai* skolā ir pieejami timpāni, bongo, zvaniņi, koncertbunga, dažādas perkusijas, klarnetes, suzafons.  |
| 1. Iestādes darba organizācija, vadība, kvalitātes novērtēšana.
 | Iekšējo normatīvo dokumentu pārvaldība un to aktualizēšana.  | Mācību programmas ir pārstrādātas un pielāgotas atbilstoši šī brīža mācību procesam. Ir izveidoti jauni noteikumi par mācību sasniegumu vērtēšanas kārtību, izstrādāti skaidri vērtēšanu kritēriji katrai instrumentu grupai mācību pārbaudījumos.  |
| Attīstības plāna īstenošana  | Iepriekšējais attīstības plāns pamatjomās ir īstenots. Regulāri tika veikta tā pārraudzība un analīze.  |
| Attīstības plāna izstrāde, pamatojoties uz Salacgrīvas novada pašvaldības attīstības prioritātēm. | Sadarbojoties ar Skolas padomi un pedagoģisko padomi, tika izstrādāts attīstības plāns 2021.-2023.gadam.  |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Pedagogu un nodaļu sanāksmēs regulāri tiek aktualizēti izvirzītie mērķi un sasniedzamie rezultāti un kontrolēta to izpilde.
* Ir pilnveidota kvantitatīvo indikatoru sistēma – izveidots sasniegumu konkursos un ārpusklases darba uzskaites reģistrs; izveidota vienota pieeja mācību pārbaudījumu rezultātu izvērtēšanai un uzskaitei *Google Diskā.*
 | * Izglītības iestādes pašvērtēšanā un attīstības plānošanā aktīvi iesaistīt visas ieinteresētās mērķgrupas, veicināt grupu pašiniciatīvu;
* Aktualizēt mācību stundu vērošanu;
* Veicināt ciešāku sadarbību ar dibinātāju, iestādes darbības mērķu un prioritāšu noteikšanā.
 |
| * Personāls iesaistās lēmumu pieņemšanā, attīstības plānošanā, sniedz priekšlikumus;
* Atbalstoša un ieinteresēta attieksme pret darbiniekiem, labbūtība un labizjūta darba vietā.
 | * Veicināt pašiniciatīvu visos iestādes darbiniekos;

Papildināt profesionālās kompetences personāla pārvaldības jautājumos. |
| * Skolas attīstības plānam un audzināšanas prioritāšu plānam ir sasaiste ar kultūrpolitikas pamatnostādnēm;
* Izglītības iestādes vadības komandas darbā ir iesaistīti lielākā daļa darbinieku.
 |  |
| * Katru gadu tiek piesaistīts papildus finansējums materiāltehniskās bāzes uzlabošanai.
* Budžeta plānošanā iesaistās gan skolas darbinieki, gan Skolas padome.
* Iestādes budžeta plānošana notiek ciešā sasaistē ar novada un skolas plānošanas dokumentiem.
 | * Papildināt zināšanas finanšu resursu piesaistei dažādos projektos.
 |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Ir nepieciešamās zināšanas par pedagogiem nepieciešamo izglītību, kvalifikāciju un pedagogu profesionālās kompetences pilnveides jautājumiem;
* 2020./2021.mācību gadā ir aktualizēti un pārstrādāti vairāki iekšējie normatīvie akti, kuriem nav tikai formāla nozīme.
 | * Turpināt attīstīt un pilnveidot izglītojamo mācību sasniegumu vērtēšanas kārtību un sistēmu;
* Pilnveidot zināšanas iekšējo normatīvo aktu izstrādē.
 |
| * Demokrātiska lēmumu pieņemšana, procesā iesaistot arī darbiniekus, izglītojamos, vecākus.
 | * Papildināt zināšanas par līderību, komandas vadības stratēģijām un taktiku.
 |
| * Personīga pieeja komunikācijā ar ikvienu darbinieku, izglītojamo, vecāku;
* Attālinātā mācību procesa un darba laikā liela nozīme bija komunikācijai krīzes apstākļos. Lai to novērstu, katru nedēļu tika rīkotas tiešsaistes sanāksmes; kolektīvs tika motivēts, iedvesmots un pārliecināts sasniegt labus rezultātus, strādājot arī attālināti.
 | * Rīkot dažādas formāla un neformāla rakstura aktivitātes darbiniekiem, Skolas padomei, vecākiem, izglītojamajiem, stiprinot ciešāku sadarbību un izpratni par kopīgie mērķiem un virzību uz tiem.
 |
| * Cieņpilnas un atvērtas attiecības ar darba kolektīvu, izglītojamajiem, vecākiem;
* Skolā, iesaistoties visām mērķgrupām, ir definētas iestādes vērtības, un tās tiek respektētas un ievērotas; vērtības katru gadu tiek pārskatītas un aktualizētas.
 |  |
| * Izglītības iestādes darbība un attīstības plānošana notiek sasaistē ar Kultūrpolitikas pamatnostādņu projektā izvirzītajām prioritātēm. Direktorei ir izpratne par tām.
 | Iepazīstināt Skolas padomi ar Kultūrpolitikas pamatnostādnēm un izvirzītajām prioritātēm un sasaisti ar Skolas darbības plānošanu. |
| * Direktore pilnībā iesaistās mācību procesa koordinēšanā un pārraudzībā skolā;
* Piedalās mācību pārbaudījumu vērtēšanā, sniedz atgriezenisko saiti, ieteikumus rezultātu uzlabošanai;
* Skolā ir izvirzīti konkrēti uzdevumi starppriekšmetu saiknes stiprināšanai, izveidota vienota mācību sasniegumu vērtēšanas sistēma.
 | * Papildināt savas profesionālās kompetences aktuālajos pētījumos pedagoģijā un skolvadībā;

 Pilnveidot iestādes materiāltehnisko bāzi ar informāciju tehnoloģijām un veicināt to jēgpilnu izmantošanu mācību procesā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Sadarbība ar dibinātāju līdz šim vērtējama kā ļoti laba. Pašvaldība ir piedalījusies visu būtiskāko funkciju īstenošanā (stratēģiskā plānošana, pedagogu profesionālās kompetences pilnveide, izglītības kvalitātes mērķu definēšana, infrastruktūras un resursu nodrošināšana, līdzdalība dibinātāja stratēģisko mērķu sasniegšanā).
* Komunikācija ir atvērta, atbalstoša, vērsta uz uzticēšanos.
 | * Sadarbībā ar jauno novada domi, izvirzīt prioritāros izglītības iestādes sasniedzamos mērķus nākamajam mācību gadam;
* Turpināt sadarbību ar Limbažu novada pašvaldību minēto funkciju realizēšanā.
 |
| * Epidemioloģiskās situācijas dēļ, vērtēšanas periodā sadarbība ar citām novada iestādēm un struktūrām ir bijusi ļoti ierobežota, taču skolai ir nozīmīga vieta vietējā kopienā.
* Skolai ir lieliska sadarbība ar visām izglītības un kultūras iestādēm Salacgrīvas administrācijas teritorijā.
 | * Paplašināt sadarbību ar iestādēm, organizācijām, kopienām Limbažu novada ietvaros.
 |
| * Spēja argumentēti pārliecināt darba kolektīvu par aktuālo pārmaiņu ieviešanas nepieciešamību izglītības iestādē;
* Lielākā daļa personāla aktīvi iesaistās inovāciju un pārmaiņu ieviešanā iestādes darbībā, ko rosināja arī attālinātais mācību process.
 | * Attīstīt sistemātisku sadarbību ar visiem pedagogiem, vecākiem, dibinātāju, aktuālo pārmaiņu iedzīvināšanai izglītības iestādes darbībā;
* Pilnveidot un veicināt pedagogu izpratni par pārmaiņu ieviešanas nozīmīgumu iestādes darbībā, regulāri to akcentējot pedagogu sanāksmēs.
 |
| * Tā kā 40% no pedagoģiskā personāla dzīvo Rīgā, bet 90% darbinieku mūzikas skola nav vienīgā darba vieta, tad regulārs komandas darbs ir liels izaicinājums, taču attālinātais process ir radījis risinājumu, un vismaz 2 reizes mēnesī platformā *Zoom* tiek organizētas pedagogu sanāksmes ar vadības grupu, kurā tiek sniegta aktuālākā informācija, kā arī pedagogi dalās ar labās prakses piemēriem, metodiskajiem materiāliem, dažādos kursos gūto informāciju.
* Katru nedēļu notiek nodaļu sanāksmes, kur mērķtiecīgi tiek analizēti sasniegtie rezultāti un plānota turpmākā darbība.
 | Turpināt darbu pie starppriekšmetu saiknes stiprināšanas un savstarpējās sadarbības ( arī stundu vērošanas), kas ir arī viena no šī mācību gada prioritātēm. |
| * Attālinātā mācību procesa laikā komunikācija notika E-klasē un lietotnē *WhatsApp.* Vecākiem tika sūtīta gan operatīvā informācija par izmaiņām mācību procesā, gan arī uzmundrinošas, atbalstošas, motivējošas un uz izpratni vērstas vēstules, lai atbalstītu vecākus brīdī, kad mūzikas instrumenta un visa mācību procesa apguve notiek attālināti.

Vecāki uzticas skolai un pedagogiem un nekavējoties ziņo, ja ir radušās problēmas. | * Atsākt organizēt “Vecāku nedēļu” ar atklātajām nodarbībām, viesmākslinieku koncertu un lekcijām par vecākiem interesējošām tēmām;
* Sadarbības uzlabošanai ar vecākiem, aktīvāk iesaistīt Skolas padomi.
 |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| * Visiem Salacgrīvas Mūzikas skolas pedagogiem ir normatīvajos aktos noteiktā nepieciešamā izglītība un kvalifikācija.
* Visa nepieciešamā informācija pilnā apjomā ir pieejama arī VIIS sistēmā.
 |  |
| * Visi pedagogi apguvuši nepieciešamās profesionālās kompetences pilnveidi atbilstoši normatīvajos aktos noteiktajām prasībām.
* Visa nepieciešamā informācija pilnā apjomā ir pieejama arī VIIS sistēmā.
 | * Papildināt pedagogu profesionālās kompetences digitālās pratības jautājumos.
 |
| * Pedagogu slodzes tiek plānotas savlaicīgi, veicot aptauju par vēlmēm un iespējām, ņemot vērā arī atsevišķu pedagogu noslodzi citās darba vietās
 | * Jāaktualizē pedagogu profesionālās novērtēšanas kārtība izglītības iestādē
 |
| * Skolā ir izstrādāts pedagogu profesionālās pilnveides plāns, kas katru gadu tiek aktualizēts.
 | * Plānojot pedagogu profesionālo pilnveidi nākamajam mācību gadam, veikt pašvērtēšanu un izdarīt kopīgus secinājums par nepieciešamo zināšanu un prasmju pilnveidošanu attiecīgajās kompetencēs.
 |

1. **Informācija par lielākajiem īstenotajiem projektiem par 2020./2021.māc.g.**
	1. to īsa anotācija un rezultāti;

Dalība Valsts Kultūrkapitāla fonda izsludinātajā projektu konkursa mērķprogrammā “Mūzikas un dejas mākslas izglītības iestāžu materiāli tehniskās bāzes uzlabošana”, kur, ar pašvaldības līdzfinansējumu, tika gūts finansiāls atbalsts digitālo klavieru iegādei.

1. **Informācija par institūcijām, ar kurām noslēgti sadarbības līgumi**
	1. (izglītības programmu īstenošanai)

Nav noslēgti sadarbības līgumi.

1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)

|  |  |  |
| --- | --- | --- |
| **2019./2020.m.g.** | **2020./2021.m.g.** | **2021./2022.m.g.** |
| Ģimene – tās loma mācību procesā un sadarbībā ar skolu. | Pilsoniskā līdzdalība, piederība savai valstij. | Izglītības iestādes tēla veidošana un popularizēšana sabiedrībā. |
| Karjeras izglītības atbalsta pasākumu plānošana un veicināšana. | Izglītojamo individuālo spēju pilnveidošana pašvadītas mācīšanās procesā | Skatuves un uzstāšanās kultūra |

* 1. 2-3 teikumi par galvenajiem secinājumiem pēc mācību gada izvērtēšanas

Veicinot pilsonisko līdzdalību un piederību savai valstij, izglītojamo repertuārā tika iekļauti latviešu komponistu skaņdarbi, vairāk iepazīstot latviešu mūzikas kultūru un daiļradi. Tika plānots arī latviešu mūzikas koncerts Salacgrīvas kultūras centrā, taču epidemioloģisko apsvērumu dēļ tas nenotika.

Lai pilnveidotu izglītojamo spējas pašvadītas mācīšanās procesā, pedagogi veica individuālas sarunas ar izglītojamajiem par savu spēju apzināšanos, *mācīšanās soļiem*  rezultātu sasniegšanai, veidotas atgādnes. Sadarbībā ar vecākiem tika plānots laiks instrumenta spēles apguvei. Minētā procesa rezultātā bija vērojami uzlabojumi izglītojamo spējai mācīties patstāvīgi. To pierāda arī mācību gada noslēguma pārbaudījuma rezultāti.

1. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

Lai gan mūziku attālināti visiem izglītojamajiem ļoti labā kvalitātē nav iespējams apgūt, tomēr šajā laikā tika gūti vairāki *labās prakses* piemēri, kuri noteikti noderēs turpmākajā attīstībā: pedagogiem veidojās patiess priekštats par mūzikas instrumentu stāvokli mājās; šajā laikā visiem pedagogiem uzlabojās digitālās prasmes, tika pielietotas daudzveidīgas mācību metodes; izveidojās ciešāka sadarbība ar izglītojamo vecākiem; izglītojamie vairāk apguva pašvadītu un patstāvīgu mācīšanos.

* 1. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

2020./2021.mācību gadā profesionālās ievirzes mūzikas izglītības iestādēm Valsts konkurss tika atcelts, tāpēc arī nav iespējams izvērtējums par šo periodu.

2018./2019.mācību gadā, kad norisinājās Valsts konkurss pūšaminstrumentu un sitaminstrumentu audzēkņiem, finālā no Salacgrīvas Mūzikas skolas piedalījās 2 sitaminstrumentu spēles audzēkņi un flautas spēles audzēkne, kura ieguva II vietu.

2019./2020.mācību gadā Salacgrīvas Mūzikas skolas izglītojamais piedalījās Valsts konkursa finālā akordeona spēles audzēkņiem.

Pamatojoties, ka minētajās specialitātēs skolā ir neliels izlīgojamo skaits, rezultāti vērtējami kā pietiekami augsti.

Izglītības iestādes vadītājs

Paraksts\* Katrīna Žibala